
РЕПУБЛИКА БЪЛГАРИЯ
Мюсюлманско изповедание
Главно мюфтийство

УСЛОВИЯ ЗА ОРГАНИЗИРАНЕ И ПРОВЕЖДАНЕ НА ТЪРГА
1. В плика се поставя наддавателното предложение и документ – платежно нареждане за внесения депозит, след което пликът се запечатва от участника и подписва.
2. Пликът се депозира в деловодството на Главно мюфтийство, находящо се в гр. София, ул. Братя Миладинови №27 срещу входящ номер и час на входиране.
3. Предложенията за участие/наддаване в търга се разглеждат в посочените в съобщението ден, час и място, където могат да присъстват предложителите или техни представители, срещу надлежно упълномощаване, което се удостоверява с пълномощно.
4. Член на тръжната комисия за провеждане на търга извършва проверка на самоличността и представителната власт на лицата, имащи право да присъстват на мястото за провеждане на търга, след което ги запознава с условията за участие и пристъпва към разглеждане на предложенията по реда на тяхното постъпване.
5. Съобщават се поредния номер, дата и час на постъпване.
6. Председателят на комисията проверява валидността и редовността на всяко от предложенията.
7. За валидно се счита предложението, което е постъпило до 17:00 часа на деня, предхождащ търга.
8. Всички действия на Председателя на комисията се отразяват в протокол, в който се записват: предложената цена, номера на участника, допуснатите до участие в търга предложители, както и тези, които не се допускат до участие, като се посочва конкретното основание за това и др.
9. Комисията класира ценовите предложения в низходящ ред, тоест според размера на предложената цена (от най-високата към най-ниската предложена цена). След изчерпване на пълния списък с предложенията, Председателят на комисията обявява спечелилия участник, предложил най-високата цена и следващите две най-добри предложения, които се вписват в протокола.
10. В случай, че налице е еднаква най-висока цена, предложена от двама или повече от участниците в наддаването, за спечелил търга се определя лицето, което е депозирал плика с предложението по-рано (на входящият номер, който се получава при депозиране на пликове в деловодството на Главно мюфтийство, освен  входящ номер, се вписва дата и час на подаване).
11. В случаите, когато обявеният за спечелил търга участник не присъства на търга, Председателят на комисията го уведомява чрез изпращане на електронно съобщение на посочения от него електронен адрес и по телефона.

